Unsur kumpulan 10

Unsur kumpulan 10 juga dikenali sebagai kumpulan Nikel merupakan kumpulan unsur kimia yang terkandung dalam lajur ke-10 (sistem IUPAC) jadual berkala unsur. Kumpulan ini terdiri daripada logam peralihan iaitu nikel (Ni), paladium (Pa), platinum (Pt), dan darmstadtium (Ds).

Sebagai mana kumpulan unsur lain, unsur-unsur dalam kumpulan ini menunjukkan corak  dalam konfigurasi elektronnya, terutamanya petala paling luar, dan seterusnya sifat kimia mereka. Walau bagaimanapun, paladium menunjukkan corak yang sangat berbeza.

Sifat
Logam kumpulan 10 berwarna antara putih hingga kelabu cerah, dan memiliki kilauan yang tinggi. Ia juga bersifat mulur dan mempunyai nombor pengoksidaan +1(dalam sesetengah kes), +2 dan +4. Kewujudan nombor pengoksidaan +3 masih dipertikaikan. Berdasarkan teori, logam kumpulan 10 boleh menghasilkan nombor pengoksidaan +6 bawah syarat-syarat tertentu.

Penggunaan
Untuk tujuan perhiasan, dalam bentuk barang kemas dan dalam proses penyaduran.
Sebagai pemangkin dalam pelbagai tindak balas kimia.
Digunakan dalam pengaloian logam.
Komponen elektrik, atas sebab perubahan yang boleh dijangka dalam rintangan elektrik berdasarkan suhu.
Superkonduktor, sebagai komponen dalam aloi dengan logam lain.

Lihat juga
Logam peralihan
Jadual berkala
Kumpulan platinum

Jadual berkala
Kumpulan jadual berkala
Kumpulan unsur 10